Endnu en hjemmelavet, kemisk bombe blev bragt til sprængning i kommunen, formentlig af unge.

Først var det Aars, så Løgstør og nu er turen kommet til Aalestrup. Inden for kort tid har alle tre byer oplevet, at hjemmelavede bomber er blevet placeret i byerne. Onsdag ved 17-tiden kørte tre ukendte gerningsmænd ind på parkeringspladsen ved XL Byg i Aalestrup og satte bomben på jorden. Herefter var der flammer ovenud og til siderne fra bomben i kort tid, hvorefter den brændte ud. Ingen kom til skade ved episoden.